pythainlp/thai_wikipedia_clean_20230101 huggingface dataset:
สมาชิกอย่างเป็นทางการ ได้แก่ อิหร่าน อียิปต์ ซาอุดีอาระเบีย โมร็อกโก และฝรั่งเศส กลุ่มรักษาความสัมพันธ์ทางการเมืองกับสหรัฐอเมริกา แอฟริกาใต้ โรดีเซีย และอิสราเอล กลุ่มดำเนินการแทรกแซงทางทหารที่ประสบความสำเร็จในซาอีร์เพื่อตอบโต้การรุกรานแองโกลา ได้มีการส่งมอบอาวุธให้โซมาเลียในปี ค.ศ. 1977-1978 ซึ่งขัดแย้งกับเอธิโอเปีย องค์กรการฑูตลับที่เกี่ยวข้องกับการต่อต้านลัทธิคอมมิวนิสต์ในแอฟริกา ได้รับชื่อเสียงกับการเริ่มต้นกระบวนการที่เกิดขึ้นในสนธิสัญญาสันติภาพอียิปต์-อิสราเอล ปี ค.ศ. 1979
สมาคมซาฟารี
คิมชี
ฮัลลยู
รางวัลภาพยนตร์ไทย ชมรมวิจารณ์บันเทิง ครั้งที่ 28
รางวัลภาพยนตร์ไทย ชมรมวิจารณ์บันเทิง ครั้งที่ 28 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2562 จำนวน 53 เรื่อง แต่เดิมกำหนดจัดงานประกาศผลในวันที่ 18 มีนาคม พ.ศ. 2563 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร แต่เนื่องจากสถานการณ์การแพร่ระบาดของไวรัสโคโรนาในประเทศไทย ทำให้ต้องเลื่อนการจัดงาน และมอบรางวัลในวันที่ 21 กรกฎาคม ตามสถานที่การจัดงานเดิม
ซุนส์วัล
ซุนส์วัล  เป็นนครและเมืองหลักของเทศบาลซุนส์วัลในเทศมณฑลเว็สเตอร์นอร์ลันด์ ประเทศสวีเดน เมืองมีประชากร 51,354 คน จากข้อมูลปี ค.ศ. 2010 และมีประชากรมากกว่า 95,000 คน อาศัยอยู่ในเขตเทศบาล
เอิสเตอชุนด์
เอิสเตอชุนด์  เป็นนครในประเทศสวีเดนในแยมต์ลันด์ (Jamtland) บริเวณตอนกลางของประเทศ เป็นเมืองหลักของเทศบาลเอิสเตอชุนด์ และเมืองหลวงของเทศมณฑลแยมต์ลันด์ เอิสเตอชุนด์ตั้งอยู่ริมฝั่งทะเลสาบที่ใหญ่เป็นอันดับ 5 ของประเทศ สตูร์เชิน ตั้งอยู่ตรงข้ามเกาะเฟรอเซิน (Frösön) เอิสเตอชุนด์เป็นเมืองศูนย์กลางทางวัฒนธรรมและเศรษฐกิจของภูมิภาค เมืองมีประชากร 50,960 คน (ค.ศ. 2017) ถือเป็นเมืองที่มีประชากรมากเป็นอันดับ 22 ในสวีเดน และเป็นเมืองที่มีประชากรมากเป็นอันดับ 46 ของสแกนดิเนเวีย และยังเป็นเมืองที่ไม่ติดทะเลที่ใหญ่ที่สุดในสวีเดนตอนเหนือ
เอิสเตอชุนด์อยู่ติดกับซุนดส์วัลทางทิศตะวันออก และติดกับทร็อนไฮม์ทางทิศตะวันตก เอิสเตอชุนด์ตั้งอยู่ตรงกลางของสแกนดิเนเวีย ตอนกลางของประเทศสวีเดน ตอนกลางของเทศมณฑลแยมต์ลันด์ จึงมีได้รับการเอ่ยถึงว่าเป็น "ใจกลางของสวีเดน"
สตาซี
พระราชพงศาวลีพระมหากษัตริย์รัฐเนอเกอรีเซิมบีลัน
นี่คือพระราชพงศาวลีพระมหากษัตริย์มาเลเซียในรัฐเนอเกอรีเซิมบีลัน ตั้งแต่การก่อตั้งในปีค.ศ.1778 จนถึงปัจจุบัน
มาตราโบฟอร์ต
มาตรวัดโบฟอร์ต (อังกฤษ: The Beaufort Scale) เป็นมาตรวัดที่เกิดจากการสังเกตและการทดลองเกี่ยวข้องกับความเร็วลมและสภาพของลมที่สังเกตได้ในทะเลและบนบก มาตรานี้มักใช้สำหรับคาดคะเนความเร็วลม สำหรับใช้ในการเดินเรือใบ โดยถูกประดิษฐ์ขึ้นในปี ค.ศ. 1805 โดยนักอุทกศาสตร์ชาวไอริชชื่อ ฟรานซิส โบฟอร์ต (ต่อมาเป็นพลเรือตรี เซอร์ ฟรานซิส โบฟอร์ต) เจ้าหน้าที่กองทัพเรือในขณะนั้น มาตราโบฟอร์ตนั้นมีการพัฒนาที่ซับซ้อนและยาวนาน โดยผนวกกับข้อมูลก่อนหน้าของคนอื่น ๆ (รวมถึง แดเนียล เดโฟ ในศตวรรษก่อน) จนเมื่อโบฟอร์ตรับหน้าที่เป็นนักอุทกศาสตร์ของกองทัพเรือในคริสต์ทศวรรษ 1930 และได้คิดค้นขึ้นมา ต่อมาได้ใช้อย่างเป็นทางการโดยกัปตัน โรเบิร์ต ฟิตซ์รอย และได้จัดตั้งสำนักงานอุตุนิยมวิทยาแห่งแรก (Met Office) ในสหราชอาณาจักรเพื่อให้การพยากรณ์อากาศในปี ค.ศ. 1854
ในช่วงต้นศตวรรษที่ 19 นายทหารเรือที่ทำการสังเกตสภาพอากาศ แต่ก็ไม่มีมาตราเป็นมาตรฐานและดังนั้นพวกเขาจะตัดสินใจจากความคิดของเขาเอง - "ลมแรง" ของชายคนหนึ่งอาจเป็น "ลมอ่อน" ของผู้อื่น ดังนั้นโบฟอร์ตจึงประสบความสำเร็จในการสร้างมาตรฐานให้กับการวัดความเร็วลมของคนทั่วโลก
พระยาสารสินสวามิภักดิ์
ฟาวิพิราเวียร์
ฟาวิพิราเวียร์ (Favipiravir) หรือที่รู้จักกันในชื่อ T-705 หรือ Avigan เป็นยาต้านไวรัสที่พัฒนาโดยบริษัทโตยามะเคมิคอล (富山化学工業) ของประเทศญี่ปุ่น มีฤทธิ์ต่อต้านอาร์เอ็นเอไวรัสหลายชนิด ในเดือนกุมภาพันธ์ พ.ศ. 2563 ได้รับการศึกษาแบบสุ่มในประเทศจีนเพื่อทำการทดลองรักษาโรค COVID-19 (โรคติดเชื้อโคโรนาไวรัส 2019) ที่พึ่งอุบัติขึ้น ฟาวิพิราเวียร์ ได้รับการรับรองระยะสั้นเป็นเวลาห้าปี เมื่อวันที่ 16 กุมภาพันธ์ พ.ศ. 2563 ในฐานะยาต้านไวรัสที่มีประสิทธิภาพต่อต้านโรค และในตอนนี้ได้ผลิตในประเทศจีนภายใต้ชื่อ ฟาวิลาเวียร์ (Favilavir) เช่นเดียวกับยาต้านไวรัสทดลองอื่น ๆ (T-1105 และ T-1106) ฟาวิพิราเวียร์เป็นอนุพันธ์ของ ไพราซีนคาร์โบซาไมด์ (Pyrazinecarboxamide) และยังมีฤทธิ์ต้านไวรัสไข้หวัดใหญ่, ไวรัสเวสต์ไนล์, ไวรัสไข้เหลือง, ไวรัสโรคปากและเท้า รวมถึงเชื้อไวรัสอื่น ๆ ในตระกูลฟลาวิไวรัส , อรีนาไวรัส , บุนยาไวรัส  และ อัลฟาไวรัส  ฤทธิ์ในการต่อต้านเอนเทอโรไวรัส (Enteroviruses) และไวรัสโรคไข้ริฟต์แวลลีย์ ก็แสดงให้เห็นเช่นกัน ฟาวิพิราเวียร์ แสดงประสิทธิภาพอย่างจำกัดต่อไวรัสซิกาในการศึกษาในสัตว์ แต่มีประสิทธิภาพน้อยกว่ายาต้านไวรัสชนิดอื่นเช่น และยังแสดงให้เห็นถึงประสิทธิภาพบางอย่างในการต่อต้านโรคพิษสุนัขบ้า ซึ่งได้ถูกนำมาใช้ในการทดลองในมนุษย์บางคนที่ติดเชื้อไวรัสดังกล่าว
กลไกการออกฤทธิ์นั้นเชื่อกันว่าเกี่ยวข้องกับการยับยั้งการคัดเลือกเอนไซม์ อาร์เอ็นเอโพลิเมอเรสที่ขึ้นกับอาร์เอ็นเอของไวรัส  งานวิจัยอื่น ๆ แสดงให้เห็นว่า ฟาวิพิราเวียร์ ชักนำให้เกิดการกลายพันธุ์ในอาร์เอ็นเอที่ทำให้เกิดการตาย ซึ่งผลทำให้ฟีโนไทป์ของไวรัสไม่อาจมีชีวิตอยู่ได้ ฟาวิพิราเวียร์ เป็นโปร-ดรัก (prodrug) ที่ถูกกระบวนการเมตาบอลิซึมเผาผลาญไปเป็นรูปแบบที่ออกฤทธิ์คือ Favipiravir-ribofuranosyl-5'-triphosphate (Favipiravir-RTP) มีทั้งที่อยู่ในตำรับที่ให้โดยทางรับประทานและทางหลอดเลือดดำ เอ็นไซม์ (HGPRT) เชื่อว่ามีบทบาทสำคัญในกระบวนการกระตุ้นการออกฤทธิ์นี้ ฟาวิพิราเวียร์ ไม่ยับยั้งการสังเคราะห์อาร์เอ็นเอหรือดีเอ็นเอ ในเซลล์ของสัตว์เลี้ยงลูกด้วยนมและไม่เป็นพิษต่อเซลล์ ในปี พ.ศ. 2557 ฟาวิพิราเวียร์ได้รับการอนุมัติในประเทศญี่ปุ่นสำหรับการสำรองยาต่อต้านการระบาดทั่วของโรคไข้หวัดใหญ่ อย่างไรก็ตาม ฟาวิพิราเวียร์ยังไม่ได้แสดงว่ามีประสิทธิภาพในเซลล์เยื่อบุทางเดินหายใจปฐมภูมิของมนุษย์ เป็นเหตุให้ยังมีความสงสัยในประสิทธิภาพในการรักษาโรคไข้หวัดใหญ่
กรณีโรคไวรัสอีโบลา.
ยาดูเหมือนจะมีประสิทธิภาพในตัวอย่างของโรคไวรัสอีโบลาในหนู แต่ประสิทธิภาพของยาต้านการติดเชื้ออีโบลาในมนุษย์นั้นไม่ได้รับการพิสูจน์ ในช่วงการระบาดของไวรัสอีโบลาในแอฟริกาตะวันตกปี พ.ศ. 2557 มีรายงานว่าพยาบาลชาวฝรั่งเศสคนหนึ่งซึ่งติดเชื้ออีโบลาในขณะที่เป็นอาสาสมัครขององค์การแพทย์ไร้พรมแดน (MSF) ในไลบีเรียฟื้นตัวจากโรคหลังจากได้รับ ฟาวิพิราเวียร์ การทดลองทางคลินิกที่ตรวจสอบการใช้ฟาวิพิราเวียร์ กับโรคไวรัสอีโบลาเริ่มต้นขึ้นในเมืองเกกเกดู (Guéckédou) ประเทศกินี ระหว่างเดือนธันวาคม พ.ศ. 2557 ผลเบื้องต้นแสดงให้เห็นว่าอัตราการตายลดลง ในผู้ป่วยที่มีเชื้อไวรัสอีโบลาในกระแสเลือดในระดับต่ำถึงปานกลาง แต่ไม่มีผลต่อผู้ป่วยที่ติดเชื้อไวรัสในระดับสูง ซึ่งเป็นกลุ่มที่มีความเสี่ยงสูงต่อการเสียชีวิต การออกแบบการทดลองได้รับการวิพากษ์วิจารณ์จากสก็อตต์ แฮมเมอร์ (Scott Hammer) และคนอื่น ๆ จากการใช้เพียงประวัติในการควบคุมโรคเท่านั้น ผลของการทดลองทางคลินิกนี้ได้ถูกนำเสนอโดยดาอูดา ซิสโซโก (Daouda Sissoko) ในเดือนกุมภาพันธ์ พ.ศ. 2559 ณ การประชุมประจำปีเกี่ยวกับรีโทรไวรัสและการติดเชื้อฉวยโอกาส (CROI) และเผยแพร่เมื่อวันที่ 1 มีนาคม พ.ศ. 2559 ในวารสารทางการแพทย์
การประยุกต์ใช้กับโรคติดเชื้อโคโรนาไวรัส 2019 (COVID-19).
ในช่วงต้นเดือนกุมภาพันธ์ พ.ศ. 2563 มีการคาดการณ์ว่าฟาริพิราเวียร์น่าจะมีผลต่อต้านโคโรนาไวรัสสายพันธุ์ใหม่ (SARS-CoV-2) ได้
จากเอกสารฉบับร่างซึ่งตีพิมพ์ในเอกสารรายงานวิชาการ Nature Cell Biology โดยคณะนักวิจัยจากสถาบันวิจัยไวรัสแห่งอู่ฮั่นภายใต้สถาบันวิทยาศาสตร์แห่งประเทศจีน ในวันที่ 4 กุมภาพันธ์ พ.ศ. 2563 จากการวิจัยในหลอดทดลองโดยใช้เซลล์มาตรฐานที่แยกจากเซลล์เยื่อบุผิวไตที่สกัดจากลิงเวอร์เว็ท (Vero E6) ผลการประเมินการทดสอบสารต้านไวรัส SARS-CoV-2 จำนวนเจ็ดชนิดรวมถึง ฟาวิพิราเวียร์ซึ่งรายงานผลเป็นค่า 50% Effective concentration (EC50) ซึ่งฟาวิพิราเวียร์ให้ค่า 61.88 μM (ไมโครโมล/ลิตร) ในขณะที่ เรมเดซิเวียร์ซึ่งถูกพัฒนาขึ้นเพื่อใช้ในการรักษาโรคไข้เลือดออกอีโบลา มีค่า EC50 0.77 μM (ไมโครโมล/ลิตร) ซึ่งแสดงถึงประสิทธิภาพที่ดีกว่าฟาริพิราเวียร์ถึง 80 เท่า และยาต้านไข้มาลาเรีย คลอโรควิน ให้ค่า EC50 1.13 μM (ไมโครโมล/ลิตร) มีประสิทธิภาพมากเป็นอันดับสองจากสารทดลองทั้งเจ็ด อย่างไรก็ตามเมื่อพิจารณาค่า EC50 ของฟาริพิราเวียร์เมื่อทดสอบกับไวรัสอีโบลามีค่า 67 μM (ไมโครโมล/ลิตร) และยังแสดงผลการต้านไวรัสอีโบลาที่ดีมากในการทดลองในสิ่งมีชีวิตทั้งการทดสอบทางคลินิก และผลในสัตว์ทดลอง ซึ่งในกรณีเดียวกัน เรมเดซิเวียร์ ไม่แสดงผลที่มีนัยสำคัญ จากเหตุดังกล่าว คณะวิจัยจึงสรุปให้มีการทดสอบฟาริพิราเวียร์ในสิ่งมีชีวิตต่อไป
วันที่ 15 กุมภาพันธ์ พ.ศ. 2563 จากการตีพิมพ์ในหนังสือพิมพ์ เคอจี่รื่อเป้า (科技日报) ซึ่งเผยแพร่โดยกระทรวงวิทยาศาสตร์และเทคโนโลยีของสาธารณรัฐประชาชนจีน จากข้อสรุปผลการทดลองในหลอดทดลองข้างต้น การทดลองทางคลินิกได้เริ่มดำเนินการแล้วในสาธารณรัฐประชาชนจีน โดยดำเนินการให้ยาฟาริพิราเวียร์ในผู้ป่วย 70 ราย (รวมถึงกลุ่มควบคุมที่ได้รับยาหลอก) และได้แสดงผลการรักษาที่ชัดเจนมีอาการไม่พึงประสงค์จากยาที่ต่ำเพียงพอในระยะแรก ในกลุ่มที่ได้รับการรักษาอัตราการกำจัดกรดนิวคลีอิกของไวรัสสูงกว่ากลุ่มควบคุมอย่างมีนัยสำคัญ ใน 3 ถึง 4 วันหลังเริ่มการทดลอง (ผลของ เรมเดซิเวียร์ และคลอโรควิน ไม่ได้กล่าวถึงในบทความ)
นอกจากนี้บทความในหนังสือพิมพ์ เคอจี่รื่อเป้า ฉบับวันที่ 13 กุมภาพันธ์ พ.ศ. 2563 มีข้อมูลเกี่ยวกับผลกระทบทางคลินิกที่ค่อนข้างเฉพาะเช่น จากการให้สัมภาษณ์กลุ่มการวิจัยทางคลินิกได้ทำการศึกษา 26 ตัวอย่างที่โรงพยาบาลประชาชนที่สามเชินเจิ้น (深圳市第三人民医院) ในจำนวนนี้ผู้ป่วย 25 คน มีความรุนแรงของโรคปานกลางและ 25 คนมีอาการหนัก ฟาริพิราเวียร์ไม่มีผลข้างเคียงที่ชัดเจน มีการยอมรับของผู้ป่วยที่ดี มีผลลดไข้ที่ค่อนข้างดีในผู้ป่วยที่มีไข้ โดยหลังจากได้รับยา 2 วัน 72% มีไข้ลดลง และในสามวันผู้ป่วย 38% มีผลภาพรังสีปอดที่ดีขึ้น และดีขึ้นเป็น 70% ภายใน 6 วัน
เมื่อวันที่ 17 กุมภาพันธ์ พ.ศ. 2563 เหตุผลที่ฟาริพิราเวียร์ แสดงออกถึงผลที่ดีในการทดลองทางคลินิกในสิ่งมีชีวิต แม้จะมีผลน้อยกว่าเรมเดซิเวียร์ และคลอโรควิน ในสภาพแวดล้อมในหลอดแก้ว ได้รับการอธิบายโดย จง อู่ (钟武) หนึ่งในคณะวิจัยที่ตีพิมพ์บทความเมื่อวันที่ 4 กุมภาพันธ์ว่า "ฟาริพิราเวียร์ เป็นสารยับยั้งเอนไซม์อาร์เอ็นเอพอลิเมอเรส แต่ขณะเดียวกันก็เป็น โปร-ดัก และต้องการกระบวนการ Tri-phosphorylation ในสิ่งมีชีวิตเพื่อสร้างสารตั้งต้นแข่งขันเข้าทำปฏิกริยากับเอนไซม์อาร์เอ็นเอพอลิเมอเรส" ในการทดสอบในหลอดทดลอง กระบวนการ Tri-phosphorylation มีไม่เพียงพอ ซึ่งมีผลกระทบต่อผลการทดลองที่แสดงออกมา
จากการรายงานของสำนักข่าวซินหัว ในวันที่ 21 กุมภาพันธ์ พ.ศ. 2563 มีการทดลองยาฟาพิลาเวียร์ (Fapilavir - ชื่อในประเทศจีน) ในผู้ป่วย 80 กรณีในเชินเจิ้น ซึ่งข้อมูลจำนวนกรณีของการทดลองค่อนข้างสับสน
บริษัท เจ้อเจียงไห่เจิ้ง ฟาร์มาซูติคอล (浙江海正薬业股份有限公司) ได้รับการอนุมัติใบอนุญาตในการผลิตจากสำนักงานคณะกรรมการอาหารและยาแห่งชาติจีน (国家薬监局) ในวันที่ 16 กุมภาพันธ์ พ.ศ. 2563 และพร้อมที่จะผลิตและเริ่มจำหน่ายยาในชื่อฟาวิลาเวียร์ (Favilavir)
ในวันที่ 22 กุมภาพันธ์ พ.ศ. 2563 รัฐบาลญี่ปุ่นตัดสินใจที่จะให้มีการใช้ยา Avigan สำหรับผู้ติดเชื้อไวรัส SARS-CoV-2 และมีรายงานว่า บริษัทยาจำเป็นต้องเพิ่มการผลิตในไม่ช้า ในวันเดียวกันนั้นรัฐมนตรีว่าการกระทรวงสาธารณสุขแรงงานและสวัสดิการ คัตสึโนบุ คาโต ได้เปิดเผยว่าการสั่งจ่ายยาให้กับผู้ป่วยได้เริ่มขึ้นแล้ว
โดยทั่วไปสำหรับผู้ใหญ่โดยขนาดการรับประทาน 1,600 มิลลิกรัม วันละสองครั้งในวันแรก และ 600 มิลลิกรัม วันละสองครั้งในวันที่ 2 ถึงวันที่ 5 ระยะเวลาการรักษาโดยรวมคือ 5 วัน ด้วยยาเม็ดขนาด 200 มิลลิกรัม ดังนั้นจึงต้องรับประทาน (1600 x 2 + 600 x 2 x 4) มก. / 200 มก. = 40 เม็ดต่อคน ผลจากการได้รับยาในปริมาณสูงยังคงอยู่ระหว่างการศึกษา
ความเป็นพิษต่อทารกในครรภ์ ได้รับการยืนยันในการศึกษาในสัตว์ทดลอง และมีข้อห้ามใช้ยาในหญิงตั้งครรภ์และหญิงที่สงสัยว่าตั้งครรภ์ และควรคุมกำเนิดในช่วงเวลาระหว่างได้รับยาจนถึง 7 วันภายหลัง
Favilavir
จอมราชจงเจริญ
ศูนย์เฮอริเคนแห่งชาติ
ศูนย์เฮอริเคนแห่งชาติ (, HNC) เป็นหน่วยงานย่อยของศูนย์พยากรณ์สิ่งแวดล้อมแห่งชาติ (National Centers for Environmental Prediction) ตั้งอยู่ที่มหาวิทยาลัยนานาชาติฟลอริดาในเมืองไมอามี รัฐฟลอริดา สหรัฐอเมริกา โดยภารกิจหลักของศูนย์เฮอริเคนแห่งชาติคือการช่วยชีวิต ลดการสูญเสียทรัพย์และปรับปรุงประสิทธิภาพทางเศรษฐกิจ โดยการสอดส่องสภาพอากาศ การออกคำเตือน การพยากรณ์อากาศ การวิเคราะห์สภาพอากาศที่อันตรายและการเพิ่มความเข้าใจถึงอันตรายเหล่านี้แก่ประชาชน วิสัยทัศน์ของศูนย์เฮอริเคนแห่งชาติคือ เพื่อเป็นเสียงที่น่าเชื่อถือ ซื่อตรง และอ่อนโยนต่อประชาชนชาวหสรัฐและด้วยความร่วมมือของเรา จะทำให้สังคมได้รับความปลอดภัยจากภัยทางสภาพอากาศ
ประเทศอินโดนีเซียในโอลิมปิกฤดูร้อน 2020
ประเทศอินโดนีเซีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอินโดนีเซียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
ประเทศอิหร่านในโอลิมปิกฤดูร้อน 2020
ประเทศอิหร่าน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอิหร่านได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 42 คน เข้าร่วมการแข่งขันใน 8 ชนิดกีฬา
อาณานิคมนิวเซาท์เวลส์
อาณานิคมนิวเซาท์เวลส์  เป็นอาณานิคมของจักรวรรดิบริติชระหว่างปี ค.ศ. 1788–1900 จนกระทั่งได้กลายมาเป็นรัฐของเครือรัฐออสเตรเลีย แต่เดิมอาณานิคมนิวเซาท์เวลส์มีพื้นที่กว้างขวาง มีพื้นที่รัฐปัจจุบันของออสเตรเลีย ได้แก่ รัฐนิวเซาท์เวลส์, ควีนส์แลนด์, วิกตอเรีย, แทสมาเนีย และ เซาท์ออสเตรเลีย และนอร์เทิร์นเทร์ริทอรี รวมถึงนิวซีแลนด์ จากนั้นได้ตอบรับที่จะเป็นอาณานิคมปกครองตัวเองแห่งนิวเซาท์เวลส์ เมื่อวันที่ 6 มิถุนายน ค.ศ. 1856 โดยเซอร์ สจ๊วต อเลกซานเดอร์ ดอนัลด์สัน ได้แต่งตั้งผู้ว่า เซอร์ วิลเลียม เดนิสสัน เป็นเลขานุการอาณานิคมคนแรก
Colony of New South Wales
การทำลายล้างวัตถุระเบิด
การทำลายล้างวัตถุระเบิด  เป็นวิชาชีพด้านวิศวกรรมวัตถุระเบิดโดยใช้กระบวนการที่ทำให้อุปกรณ์ระเบิดอันตรายมีความปลอดภัย "การทำลายล้างวัตถุระเบิด"เป็นคำที่ครอบคลุมทุกด้านเพื่ออธิบายแยก แต่การปฏิบัติงานมีความสัมพันธ์กันในด้านการทหารของหน่วยทำลายล้างวัตถุระเบิด (EOD) และการทำลายวัตถุระเบิดแสวงเครื่อง (IEDD) รวมถึงบทบาทความปลอดภัยสาธารณะของการทำลายล้างวัตถุระเบิดเพื่อความปลอดภัยสาธารณะ และหน่วยเก็บกู้ระเบิด
หน่วยเก็บกู้ระเบิดอาชีพฝ่ายพลเรือนแรกก่อตั้งขึ้นโดยวิเวียน เดอริง มาเจนดี ในฐานะพันตรีแห่งกองทหารปืนใหญ่รักษาพระองค์ มาเจนดีได้ทำการตรวจสอบการระเบิดเมื่อวันที่ 2 ตุลาคม ค.ศ. 1874 ในคลองรีเจนท์'ส คาแนล เมื่อเรือบาร์จ 'ทิลเบอรี' ได้บรรทุกปิโตรเลียมหกบาร์เรลและดินปืนห้าตันได้ระเบิดขึ้น โดยแรงระเบิดได้สังหารลูกเรือและทำลายสะพานแม็คเคิลฟิลด์ และที่คุมขังซึ่งอยู่ใกล้กับสวนสัตว์ลอนดอน
ในปี ค.ศ. 1875 เขาวางกรอบ 'พระราชบัญญัติวัตถุระเบิด' ซึ่งเป็นกฎหมายสมัยใหม่ฉบับแรกสำหรับการควบคุมวัตถุระเบิด นอกจากนี้เขายังเป็นผู้บุกเบิกเทคนิคการทำลายล้างวัตถุระเบิดจำนวนมาก รวมถึงวิธีการระยะไกลสำหรับการจัดการและการรื้อถอนวัตถุระเบิด คำแนะนำของเขาในระหว่างการทัพไดนาไมต์เฟเนียนในปี ค.ศ. 1881–85 ได้รับการยอมรับอย่างเป็นทางการว่ามีส่วนร่วมในการช่วยชีวิตได้หลายคน หลังจากที่[[สถานีวิกตอเรีย กรุงลอนดอน|สถานีวิกตอเรีย]]ถูกวางระเบิดเมื่อวันที่ 26 กุมภาพันธ์ ค.ศ. 1884 เขาได้ทำการปลดชนวนระเบิดด้วยระบบ[[กลไกของนาฬิกา]]ที่ซึ่งอาจจะมีการระเบิดขึ้นในทันใด
[[กรมตำรวจนครนิวยอร์ก]]ได้จัดตั้งหน่วยเก็บกู้ระเบิดเป็นครั้งแรกในปี ค.ศ. 1903 รู้จักกันในฐานะ "อิตาเลียนสควอด" (Italian Squad) ภารกิจหลักคือการจัดการกับระเบิด[[ไดนาไมต์]]ที่ใช้โดย[[มาเฟียอิตาลี-อเมริกัน|มาเฟีย]]เพื่อข่มขู่พ่อค้าและผู้อพยพชาวอิตาลี ซึ่งภายหลังจะเป็นที่รู้จักในฐานะ "แอนาคิสต์สควอด" (Anarchist Squad) และ "แรดิคอลสควอด" (Radical Squad)
[[หมวดหมู่:การทำลายล้างวัตถุระเบิด|*]]
[[หมวดหมู่:หน่วยบริการยามฉุกเฉิน]]
Bomb disposal
Explosive ordnance disposal
หน่วยทำลายล้างวัตถุระเบิด
พระราชกรณียกิจของพระบาทสมเด็จพระปรมินทรมหาภูมิพลอดุลยเดช
สกุลสารสิน
สกุลสารสิน  สกุลนักธุรกิจชาวไทยเชื้อสายจีนที่ร่ำรวย ซึ่งได้ปูทางสู่ความร่ำรวยและความสำเร็จระหว่าง คริสต์ศตวรรษที่ 19 สมาชิกหลายคนในสกุลได้เข้ารับราชการและเป็นหนึ่งในกุญแจสำคัญในการก่อตั้ง บริษัท ไทยน้ำทิพย์ จำกัด ซึ่งสกุลสารสินยังคงเป็นเจ้าของร่วมและบริหารอยู่จนถึงทุกวันนี้ สถานะของสกุลสารสินได้ถูกบันทึกโดยนักประวัติศาสตร์ไทยหลายคนว่าเป็นต้นแบบที่ประสบความสำเร็จของชาวจีนอพยพในประเทศไทยระหว่าง คริสต์ศตวรรษที่ 19 และ คริสต์ศตวรรษที่ 20 และในปัจจุบันผู้สืบเชื้อสายในสกุลนี้ได้มีบทบาท อำนาจ และอิทธิพล ทั้งทาง เศรษฐกิจ และ การเมือง ของไทย
สมาชิกในครอบครัวที่สำคัญ.
สมาชิกของสกุลที่สำคัญอาทิอดีตนายกรัฐมนตรีของไทยและอดีตเลขาธิการองค์การ ซีโต้ พจน์ สารสิน, เทียนฮี้ (ตำแหน่งขุนนาง:พระยาสารสินสวามิภักดิ์), อดีตรองนายกรัฐมนตรีและนักธุรกิจผู้ทรงอิทธิพล พงส์ สารสิน, อดีต อธิบดีกรมตำรวจ และ รัฐมนตรีว่าการกระทรวงมหาดไทย พลตำรวจเอก เภา สารสิน, อดีตรัฐมนตรีว่าการกระทรวงการต่างประเทศและอดีต ราชเลขาธิการ อาสา สารสิน, พาที สารสิน บุตรชายของ อาสา อดีต ซีอีโอ ของ นกแอร์
แฉลบแดง
แฉลบแดง หรือ กะถินแดง  เป็นพืชในวงศ์ถั่ว (Fabaceae) วงศ์ย่อยสีเสียด (Mimosoideae) ลักษณะเป็นไม้ต้นขนาดเล็กถึงกลาง สูงได้ถึง 12–30 เมตร ลำต้นมีเปลือกเรียบสีเขียวอ่อน เมื่อมีอายุมากขึ้น เปลือกต้นมักขรุขระและมีสีเข้มขึ้น ตามโคนกิ่งมีหนามแหลม ใบเป็นใบประกอบแบบขนนก 2 ชั้น ใบประกอบแต่ละใบมีช่อใบ 5–12 คู่ แต่ละช่อใบมีใบย่อย 15–30 คู่ ใบย่อยเล็กมาก ปลายใบแหลมเป็นติ่งสั้น ๆ ฐานใบค่อนข้างเบี้ยว ดอกออกเป็นช่อใหญ่ที่ปลายกิ่งแล้วแตกแขนงเป็นช่อเล็กกลมสีขาวอมเหลือง กลีบเลี้ยงติดกันรูปแตร กลีบดอกติดกัน ปลายกลีบยื่นออกมาเหนือกลีบเลี้ยง เกสรตัวผู้ยื่นออกมาเหนือส่วนอื่น ๆ ของกลีบดอก ผลเป็นฝักโค้งเล็กน้อย ปลายฝักมนหรือมีติ่งสั้น ๆ เมื่อแก่จะแตกออก ภายในมีเมล็ดรูปไข่ แบน สีน้ำตาลคล้ำ 10–20 เมล็ด
แฉลบแดงมีถิ่นกำเนิดในอนุทวีปอินเดีย อินโดจีนไปจนถึงหมู่เกาะซุนดาน้อย เป็นพืชที่ชอบแสงแดด ทนความแห้งแล้งได้ดี เปลือกต้นมีรสฝาด ต้มเป็นยาลดไข้ แก้ไอ ใช้เป็นยาสมาน แก้ท้องร่วงท้องเสีย เนื้อไม้มีความแข็งแน่น ขัดเงาได้ดี ใช้ทำเป็นเครื่องมือเครื่องใช้หรือทำเครื่องเรือน
ประเทศมาเลเซียในโอลิมปิกฤดูร้อน 2020
ประเทศมาเลเซีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศมาเลเซียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 10 คน เข้าร่วมการแข่งขันใน 4 ชนิดกีฬา
ประเทศนามิเบียในโอลิมปิกฤดูร้อน 2020
ประเทศนามิเบีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศนามิเบียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
ประเทศกาตาร์ในโอลิมปิกฤดูร้อน 2020
ประเทศกาตาร์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศกาตาร์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 7 คน เข้าร่วมการแข่งขันใน 3 ชนิดกีฬา
เนินปาลาตีนุส
เนินปาลาตีนุส (ละติน: ) หรือ ปาลาติอูง  ในภาษาอังกฤษเรียก แพละไทน์  ในภาษาอิตาลีเรียก ปาลาตีโน  เป็นจุดศูนย์กลางของเนินทั้งเจ็ดแห่งโรม มักถูกเรียกว่าเป็น "แกนกลางแรกของจักรวรรดิโรมัน"
เนินแห่งนี้มีพื้นที่ราว 160 ไร่ ที่ความสูงราว 40 เมตรเหนือจัตุรัสโรมัน เนินปาลาตีนุสเป็นที่ตั้งของวังจักรพรรดิเอากุสตุส วังของจักรพรรดิติแบริอุส ต่อมาในช่วง ค.ศ. 81–96 เนินแห่งนี้ก็เต็มไปด้วยด้วยคฤหาสน์ของผู้มีอันจะกิน ต่อมาชื่อเนิน "ปาลาตีนุส" ในภาษาละตินกลายเป็นรากศัพท์ของคำว่า "วัง" ในภาษาต่าง ๆ เช่น "พาเลซ", "ปาลัซโซ", "ปาแล" เป็นต้น
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชัยภูมิ
เขตการเลือกตั้งที่ 1 ประกอบไปด้วยอำเภอเมืองชัยภูมิ (ยกเว้นตำบลห้วยต้อน ตำบลนาฝาย ตำบลท่าหินโงม และตำบลซับสีทอง)
เขตการเลือกตั้งที่ 2 ประกอบไปด้วยอำเภอหนองบัวแดง อำเภอภักดีชุมพล อำเภอเมืองชัยภูมิ (เฉพาะตำบลห้วยต้อน ตำบลนาฝาย และตำบลท่าหินโงม) และอำเภอเกษตรสมบูรณ์ (เฉพาะตำบลหนองข่า)
เขตการเลือกตั้งที่ 3 ประกอบไปด้วยอำเภอจัตุรัส อำเภอบ้านเขว้า อำเภอเนินสง่า และอำเภอซับใหญ่ (ยกเว้นตำบลซับใหญ่)
เขตการเลือกตั้งที่ 4 ประกอบไปด้วยอำเภอเทพสถิต อำเภอบำเหน็จณรงค์ อำเภอหนองบัวระเหว และอำเภอซับใหญ่ (เฉพาะตำบลซับใหญ่)
เขตการเลือกตั้งที่ 5 ประกอบไปด้วยอำเภอคอนสาร และอำเภอเกษตรสมบูรณ์ (ยกเว้นตำบลหนองข่า)
เขตการเลือกตั้งที่ 6 ประกอบไปด้วยอำเภอภูเขียว และอำเภอบ้านแท่น (ยกเว้นตำบลหนองคู)
เขตการเลือกตั้งที่ 7 ประกอบไปด้วยอำเภอแก้งคร้อ อำเภอคอนสวรรค์ อำเภอเกษตรสมบูรณ์ (เฉพาะตำบลซับสีทอง) และอำเภอบ้านแท่น (เฉพาะตำบลหนองคู)
มหากางเขนแห่งกางเขนเหล็ก
มหากางเขนแห่งกางเขนเหล็ก  เป็นเหรียญอิสริยาภรณ์ซึ่งมอบเป็นบำเหน็จแก่นายพลผู้มีชัยในกองทัพปรัสเซียและชาติพันธมิตร ถือเป็นเหรียญชั้นสูงสุดในตระกูลกางเขนเหล็ก เหรียญนี้ถูกสถาปนาขึ้นเมื่อวันที่ 10 มีนาคม ค.ศ. 1813 ในช่วงสงครามนโปเลียน และมีการมอบจนถึงปีค.ศ. 1939 ในสมัยนาซีเยอรมนี
รายนามผู้ได้รับมหากางเขน.
รายนามผู้ได้รับเรียงตามลำดับการได้รับ
เนินพาลาตีนุส
สติ สติฐิต
จ่าอากาศเอก สติ สติฐิต (เกิด 24 ธันวาคม 2477) ศิลปินแห่งชาติ สาขาศิลปะการแสดง (ผู้ประพันธ์เพลงไทยสากล) ประจำปี พ.ศ. 2562 นักแต่งเพลงชาวไทยเจ้าของรางวัลเสาอากาศทองคำพระราชทาน เจ้าของนามปากกาที่บรรดาแฟนเพลงรู้จักกันคือ ครูเนรัญชรา ซึ่งได้ประพันธ์เพลงดัง ๆ ไว้มากมายอาทิ หยาดน้ำฝนหยดน้ำตา บ้านของเรา ฤทธิ์กามเทพ เป็นต้น
ครูเนรัญชราเกิดเมื่อวันที่ 24 ธันวาคม พ.ศ. 2477 ที่ ตำบลบ้านแพน อำเภอเสนา จังหวัดพระนครศรีอยุธยา จบการศึกษาระดับชั้นมัธยมศึกษาตอนปลายจาก โรงเรียนวัดราชาธิวาส จากนั้นจึงได้เข้าศึกษาต่อจนจบการศึกษาจาก โรงเรียนจ่าอากาศ และได้ไปประจำการที่ กองบินน้อยที่ 5 จังหวัดประจวบคีรีขันธ์ จนกระทั่งลาออกจากราชการด้วยยศ จ่าอากาศเอก เมื่อ พ.ศ. 2500
เมื่อลาออกจากราชการทหารอากาศครูเนรัญชราจึงได้ผันตัวมาเป็นนักแต่งเพลงแบบเต็มตัวโดยได้เรียนการเขียนโน้ตเพลงจากนักดนตรีในกองดุริยางค์ทหารอากาศจนสามารถเขียนโน้ตเพลงได้โดยไม่ต้องเทียบเสียงกับเปียโน
โดยเพลงแรกที่ประพันธ์ขึ้นและสร้างชื่อเสียงให้คือเพลง จะคอยขวัญใจ จากเสียงร้องของ สุเทพ วงศ์กำแหง ศิลปินแห่งชาติ สาขาศิลปะการแสดง (ขับร้องเพลงไทยสากล) ประจำปีพุทธศักราช 2533 นอกจากนี้ท่านยังได้ประพันธ์เพลงให้กับนักร้องลูกกรุงชื่อดังอีกหลายคนอาทิ นิทัศน์ ละอองศรี สวลี ผกาพันธุ์ จินตนา สุขสถิตย์ มนูญ เทพประทาน ธานินทร์ อินทรเทพ รุ่งฤดี แพ่งผ่องใส เป็นต้น
กรมทหารพรานที่ 13
กรมทหารพรานที่ 13 (อักษรย่อ: กรม ทพ. 13; ) เป็นหนึ่งในกองกำลังเฉพาะกิจของกองทัพภาคที่ 1 ซึ่งมีกองบัญชาการอยู่ที่อำเภอคลองหาด จังหวัดสระแก้ว และมีผู้บังคับการคนปัจจุบันคือพันเอก รณรงค์​ เส็ง​มี​
เดือนพฤศจิกายน พ.ศ. 2560 กรมทหารพรานที่ 13 สามารถจับกุมอาวุธสงครามในพื้นที่อำเภอวังน้ำเย็นได้เป็นจำนวนมาก ทั้งปืนกลมืออูซี, ปืนเล็กยาวจู่โจมเอเค 47 (อาก้า), ปืนลูกซองพร้อมกระสุน อันเกี่ยวพันกับบุคคล 3 กลุ่ม ได้แก่ กลุ่มก่อความไม่สงบ, กลุ่มมือปืนรับจ้าง และกลุ่มค้ายาเสพติด
ส่วนเดือนมีนาคม พ.ศ. 2562 หน่วยเฉพาะกิจปฏิบัติการพิเศษ ผู้พิทักษ์อุทยานแห่งชาติและสัตว์ป่า (ฉก.พญาเสือ) ได้ประสานกับหน่วยเฉพาะกิจกรมทหารพรานที่ 13 นำกำลังตรวจค้นเป้าหมายที่อำเภอคลองหาด จังหวัดสระแก้ว เพื่อตรวจยึดไม้หวงห้ามแปรรูป รวมทั้งอุปกรณ์ที่กระทำความผิดทั้งหมด ซึ่งมีมูลค่าในการส่งออกนอกประเทศกว่า 2 ล้านบาท
และในเดือน มกราคม พ.ศ. 2563 เจ้าหน้าที่กองร้อยทหารพรานที่ 1302 กรมทหารพรานที่ 13 ได้มีส่วนร่วมในการตั้งด่านตรวจตามแนวชายแดนไทย–กัมพูชา เพื่อไม่ให้คนร้ายปล้นร้านทองและยิงคนตายที่จังหวัดลพบุรีใช้หลบหนี
ปฏิบัติการระหว่างประเทศ.
เดือนธันวาคม พ.ศ. 2560 หน่วยเฉพาะกิจกรมทหารพรานที่ 13 ซึ่งปฏิบัติหน้าที่ประจำแนวชายแดนระยะทางประมาณ 165 กิโลเมตร ได้รับมอบนโยบายจากแม่ทัพภาคที่ 1 ในการดูแลประชาชน และเป็นมิตรต่อประเทศเพื่อนบ้าน ในขณะเดียวกัน ทางทหารกัมพูชาเอง ก็ได้ขอให้ฝ่ายไทยช่วยดูแลแรงงานกัมพูชาจำนวนมากที่อยู่ในประเทศไทย
และเดือนมีนาคม พ.ศ. 2561 ทางทหารกัมพูชาและตำรวจกัมพูชา ได้ร่วมมือกับเจ้าหน้าที่หน่วยเฉพาะกิจกรมทหารพรานที่ 13 ในการส่งตัวผู้ก่อเหตุฆ่าปาดคอเศรษฐีตลาดโรงเกลือ เพื่อกลับมาดำเนินคดีที่ประเทศไทย
เดือนตุลาคม พ.ศ. 2560 ทางสำนักงานพัฒนาฝีมือแรงงาน (สนพ.) ได้ร่วมกับหน่วยเฉพาะกิจกรมทหารพรานที่ 13 เปิดอบรมพนักงานบริการอาหารและเครื่องดื่มให้แก่เจ้าหน้าที่ฝ่ายต้อนรับ ของหน่วยเฉพาะกิจกรมทหารพรานที่ 13
หน่วยเฉพาะกิจกรมทหารพรานที่ 13 ได้มีส่วนในการเตรียมความพร้อมด้านกำลังพลและยุทโธปกรณ์ ในการช่วยเหลือประชาชนที่ประสบภัยแล้ง, อัคคีภัย และภัยพิบัติต่าง ๆ และเดือนกันยายน พ.ศ. 2560 ได้รับการสนับสนุนรถดับเพลิงจากศูนย์ป้องกันและบรรเทาสาธารณภัย เขต 17 จันทบุรี ในการจัดเตรียมสถานที่มอบทุนการศึกษาแก่บุตร–ธิดา ของเจ้าหน้าที่
ประเทศไอร์แลนด์ในโอลิมปิกฤดูร้อน 2020
ประเทศไอร์แลนด์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศไอร์แลนด์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 43 คน เข้าร่วมการแข่งขันใน 10 ชนิดกีฬา
ประเทศอิสราเอลในโอลิมปิกฤดูร้อน 2020
ประเทศอิสราเอล จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอิสราเอลได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 54 คน เข้าร่วมการแข่งขันใน 9 ชนิดกีฬา
ประเทศอิตาลีในโอลิมปิกฤดูร้อน 2020
ประเทศอิตาลี จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอิตาลีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 160 คน เข้าร่วมการแข่งขันใน 18 ชนิดกีฬา
ประเทศโกตดิวัวร์ในโอลิมปิกฤดูร้อน 2020
ประเทศโกตดิวัวร์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศโกตดิวัวร์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 25 คน เข้าร่วมการแข่งขันใน 5 ชนิดกีฬา
ประเทศจาเมกาในโอลิมปิกฤดูร้อน 2020
ประเทศจาเมกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศจาเมกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 14 คน เข้าร่วมการแข่งขันใน 3 ชนิดกีฬา
ประเทศดอมินีกาในโอลิมปิกฤดูร้อน 2020